title: A Bizottság 668/2014/EU végrehajtási rendelete ( 2014. június 13. ) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról

text:
               19.6.2014

               HU

               Az Európai Unió Hivatalos Lapja

               L 179/36

         A BIZOTTSÁG 668/2014/EU VÉGREHAJTÁSI RENDELETE
   (2014. június 13.)
   a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 7. cikke (2) bekezdésének második albekezdésére, 11. cikke (3) bekezdésére, 12. cikke (7) bekezdésének második albekezdésére, 19. cikke (2) bekezdésének második albekezdésére, 22. cikke (2) bekezdésére, 23. cikke (4) bekezdésének második albekezdésére, 44. cikke (3) bekezdésére, 49. cikke (7) bekezdésének második albekezdésére, 51. cikke (6) bekezdésének második albekezdésére, 53. cikke (3) bekezdésének második albekezdésére, valamint 54. cikke (2) bekezdésének második albekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a hagyományos különleges terméknek minősülő mezőgazdasági termékekről és élelmiszerekről szóló, 2006. március 20-i 509/2006/EK tanácsi rendeletet (2) és a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK rendeletet (3). Az 1151/2012/EU rendelet felhatalmazza a Bizottságot felhatalmazáson alapuló és végrehajtási jogi aktusok elfogadására. A mezőgazdasági termékekre és élelmiszerekre vonatkozó minőségrendszereknek az új jogi keretben való zökkenőmentes működésének biztosítása érdekében egyes szabályokat ilyen jogi aktusok útján kell elfogadni. Az új szabályoknak fel kell váltaniuk a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet végrehajtására vonatkozó részletes szabályok megállapításáról szóló, 2006. december 14-i 1898/2006/EK bizottsági rendelet (4), valamint a hagyományos különleges terméknek minősülő mezőgazdasági termékekről és élelmiszerekről szóló 509/2006/EK tanácsi rendelet végrehajtására vonatkozó részletes szabályok megállapításáról szóló, 2007. október 18-i 1216/2007/EK tanácsi rendelet (5) végrehajtási szabályait. Ezeket a rendeleteket az 1151/2012/EU európai parlamenti és tanácsi rendeletnek az oltalom alatt álló eredetmegjelölések, az oltalom alatt álló földrajzi jelzések és a hagyományos különleges termékek uniós szimbólumainak létrehozása tekintetében, valamint a származásra vonatkozó bizonyos szabályok, bizonyos eljárási szabályok és bizonyos kiegészítő átmeneti szabályok tekintetében történő kiegészítéséről szóló, 2013. december 18-i 664/2014/EU felhatalmazáson alapuló bizottsági rendelet (6) hatályon kívül helyezi.

               (2)

               Annak biztosítása érdekében, hogy a gazdasági szereplők és a fogyasztók valamennyi tagállamban el tudják olvasni és megértsék az ilyen neveket és állításokat, az oltalom alatt álló eredetmegjelölések, az oltalom alatt álló földrajzi jelzések és a hagyományos különleges termékek, valamint a hagyományos különleges termékeket kísérő állítások esetében használt nyelvi karakterekre vonatkozóan egyedi szabályokat kell megállapítani.

               (3)

               Az oltalom alatt álló eredetmegjelölések és az oltalom alatt álló földrajzi jelzések által érintett földrajzi területet a termékleírásban részletesen, pontosan és egyértelműen meg kell határozni, hogy az biztos és megbízható alapot jelentsen a gyártók, az illetékes hatóságok és az ellenőrző szervek munkájához.

               (4)

               Indokolt, hogy az olyan állati eredetű termékek termékleírásában, amelyek nevét oltalom alatt álló eredetmegjelölésként bejegyezték, kötelező legyen feltüntetni a takarmány származására és minőségére vonatkozó részletes szabályokat a termék egységes minőségének biztosítása és az említett szabályok megszövegezésének harmonizációja érdekében.

               (5)

               Indokolt, hogy az oltalom alatt álló eredetmegjelölésekhez és az oltalom alatt álló földrajzi jelzésekhez kapcsolódó termékleírás tartalmazza azokat az intézkedéseket, amelyek biztosítják, hogy a termék – az 1151/2012/EU rendelet 7. cikke (1) bekezdésének d) pontjában foglaltakkal összhangban – a meghatározott földrajzi területről származik. Az intézkedéseket egyértelműen és részletesen kell ismertetni annak érdekében, hogy az adott földrajzi területről származó termék, nyersanyagok, takarmány és más tételek nyomon követhetők legyenek.

               (6)

               A több különböző termékre vonatkozó elnevezés bejegyzésére vagy módosítás jóváhagyására irányuló kérelmek tekintetében meg kell határozni, hogy az azonos bejegyzett nevet viselő termékek mely esetekben minősülnek különböző termékeknek. Annak elkerülésére, hogy az 1151/2012/EU rendelet 5. cikkének (1) és (2) bekezdésében említett, eredetmegjelölésekre és földrajzi jelzésekre vonatkozó követelményeknek nem megfelelő termékeket bejegyzett elnevezés alatt forgalmazzanak, indokolt, hogy a kérelem tárgyát képező különböző termékek mindegyike esetében igazolják a bejegyzési követelményeknek való megfelelést.

               (7)

               A termékek szabad mozgását és a szolgáltatásnyújtás szabadságát korlátozza, ha a mezőgazdasági termék, illetve az élelmiszer csomagolására vagy kiszerelésének egyes műveleteire – például a szeletelésre vagy az aprításra – csak egy adott földrajzi területen kerülhet sor. Az Európai Unió Bíróságának ítélkezési gyakorlata alapján ilyen korlátozás csak akkor írható elő, ha az szükséges, arányos és alkalmas a földrajzi jelzés vagy eredetmegjelölés hírnevének megőrzésére. Az 1151/2012/EU rendelet 7. cikke (1) bekezdésének e) pontjában foglaltaknak megfelelően az ilyen korlátozást a konkrét termékre vonatkozóan indokolni kell.

               (8)

               A rendszer zavartalan működése érdekében meg kell határozni a kérelmezési, felszólalási, módosítási és törlési eljárásokat.

               (9)

               Az eljárások egységessége és hatékonysága érdekében célszerű kérelmezési, felszólalási, módosítási és törlési formanyomtatványokat, valamint a 2006. március 31-e előtt bejegyzett elnevezésekre vonatkozó egységes dokumentumok közzétételéhez szükséges formanyomtatványokat biztosítani.

               (10)

               A jogbiztonság érdekében egyértelműen meg kell határozni a bejegyzés iránti kérelem és a módosítás iránti kérelem benyújtási határidejének meghatározására vonatkozó kritériumokat.

               (11)

               A folyamat ésszerűsítése és az egységesítés érdekében meg kell határozni az egységes dokumentumok maximális hosszát.

               (12)

               Az egységesítés érdekében külön szabályokat indokolt elfogadni a terméknek és az előállítás módjának leírására vonatkozóan. Az elnevezés bejegyzésére vagy a módosítás jóváhagyására irányuló kérelmek egyszerű és gyors elbírálásának biztosítása érdekében célszerű, hogy a terméknek és az előállítás módjának a leírása csak a lényeges és összehasonlítható elemeket tartalmazza. Az ismétléseket, a magától értetődő követelményeket és a terjengős részeket kerülni kell.

               (13)

               A jogbiztonság érdekében rögzíteni kell a felszólalási eljárásra vonatkozó határidőket, valamint meg kell állapítani az e határidők kezdő dátumának meghatározására vonatkozó kritériumokat.

               (14)

               Az átláthatóság érdekében a módosítási és törlési kérelmekkel kapcsolatos – az 1151/2012/EU rendelet 50. cikkének (2) bekezdésével összhangban közzéteendő – információknak teljes körűeknek kell lenniük.

               (15)

               Az ésszerűsítés és az egyszerűsítés céljából a kérelmek, információk és dokumentumok továbbítását csak elektronikus űrlapon lehet elfogadni.

               (16)

               Meg kell határozni az oltalom alatt álló eredetmegjelöléssel, oltalom alatt álló földrajzi jelzéssel vagy hagyományos különleges termékként forgalomba hozott termékeken szereplő szimbólumok és megjelölések használatára vonatkozó – a nyelvi változatok megfelelő alkalmazására is kiterjedő – szabályokat.

               (17)

               A bejegyzett elnevezések szimbólumokkal, megjelölésekkel vagy megfelelő rövidítésekkel történő, az 1151/2012/EU rendelet 12. cikkének (3) és (6) bekezdésében, valamint 23. cikkének (3) bekezdésében foglaltak szerinti együttes használatára vonatkozó szabályokat pontosítani kell.

               (18)

               A megjelölések, a rövidítések és a szimbólumok egységes védelmének biztosítása, valamint az uniós minőségrendszerek közismertebbé tétele érdekében meg kell határozni a megjelöléseknek, a rövidítéseknek és a szimbólumoknak az érintett minőségrendszerrel összhangban előállított termékekkel kapcsolatos média- vagy reklámanyagokban való használatára vonatkozó szabályokat.

               (19)

               Az átláthatóság és a jogbiztonság garantálása érdekében szabályokat kell elfogadni az oltalom alatt álló eredetmegjelölések, az oltalom alatt álló földrajzi jelzések és a hagyományos különleges termékek nyilvántartásának tartalmára és formájára vonatkozóan.

               (20)

               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

         ELFOGADTA EZT A RENDELETET:
   1. cikk
   Az elnevezésre vonatkozó egyedi szabályok
   (1)   Az oltalom alatt álló eredetmegjelölések, az oltalom alatt álló földrajzi jelzések vagy a hagyományos különleges termékek elnevezését eredeti írásmódjuk szerint kell bejegyezni. Amennyiben az eredeti írásmód nem latin betűs, annak latin betűs átírását is be kell jegyezni az elnevezés eredeti írásmódjával együtt.
   (2)   Amennyiben egy hagyományos különleges termék elnevezését az 1151/2012/EU rendelet 18. cikkének (3) bekezdésében említett állítás kíséri, és azt a többi hivatalos nyelvre is lefordítják, a termékleírásban ezeknek a fordításoknak is szerepelniük kell.
   2. cikk
   A földrajzi terület meghatározása
   Az oltalom alatt álló eredetmegjelölések és az oltalom alatt álló földrajzi jelzések tekintetében a földrajzi területet pontosan és egyértelműen, lehetőség szerint fizikai vagy közigazgatási határok alapulvételével kell meghatározni.
   3. cikk
   A takarmányra vonatkozó egyedi szabályok
   Az oltalom alatt álló eredetmegjelölésként bejegyzett elnevezésű, állati eredetű termék termékleírása részletes szabályokat tartalmaz a takarmány származására és minőségére vonatkozóan.
   4. cikk
   A származás igazolása
   (1)   Az oltalom alatt álló eredetmegjelöléshez vagy az oltalom alatt álló földrajzi jelzéshez kapcsolódó termékleírás meghatározza azokat az eljárásokat, amelyeket a gazdasági szereplőknek követniük kell a termék, a nyersanyagok, a takarmány és más olyan tételek származásának igazolása érdekében, amelyeknek az adott leírás alapján a meghatározott földrajzi területről kell származniuk.
   (2)   A gazdasági szereplőknek meg kell tudniuk határozni a következőket:

               a)

               a nyersanyag és/vagy a kapott termékek valamennyi tételének szállítója, mennyisége és eredete;

               b)

               a szállított termékek átvevője, mennyisége és rendeltetési helye;

               c)

               az a) pontban említett minden egyes beérkező tétel és a b) pontban említett minden egyes kimenő tétel közötti megfelelés.

         5. cikk
   Több különböző termék leírása
   Amennyiben az elnevezés bejegyzése vagy a módosítás jóváhagyása iránti kérelem több különböző, az adott elnevezés használatára jogosult terméket ismertet, a bejegyzési követelményeknek való megfelelést minden ilyen termék esetében külön kell igazolni.
   E cikk alkalmazásában a „különböző termék” olyan termék, amelyet noha azonos bejegyzett elnevezéssel jelölnek, forgalomba hozatalkor megkülönböztetnek, vagy a fogyasztók más terméknek tekintenek.
   6. cikk
   A bejegyzés iránti kérelmekre vonatkozó eljárási követelmények
   (1)   Az 1151/2012/EU rendelet 8. cikke (1) bekezdésének c) pontjában említett, az oltalom alatt álló eredetmegjelöléshez vagy oltalom alatt álló földrajzi jelzéshez kapcsolódó egységes dokumentum tartalmazza az említett rendelet I. mellékletében előírt információkat. A dokumentumot az említett mellékletben található formanyomtatvánnyal összhangban kell elkészíteni. A dokumentumnak tömörnek kell lennie, és terjedelme csak megfelelően indokolt esetben haladhatja meg a 2 500 szót.
   A termékleírás közzétételére vonatkozó, az egységes dokumentumban szereplő hivatkozás a termékleírás javasolt változatára utal.
   (2)   Az 1151/2012/EU rendelet 19. cikke szerinti, hagyományos különleges termékre vonatkozó termékleírás tartalmazza az említett rendelet II. mellékletében előírt információkat. A dokumentumot az említett mellékletben található formanyomtatvánnyal összhangban kell elkészíteni.
   (3)   A kérelem benyújtásának napja az a nap, amelyen a kérelmet a Bizottság elektronikus úton megkapja. A kézhezvételről a Bizottság visszaigazolást küld.
   7. cikk
   A termék leírására és az előállítás módjának leírására vonatkozó egyedi szabályok
   (1)   Az 1151/2012/EU rendelet 8. cikke (1) bekezdésének c) pontjában említett, az oltalom alatt álló eredetmegjelölés vagy az oltalom alatt álló földrajzi jelzés bejegyzésének kérelmezéséhez szükséges egységes dokumentum az adott termék esetében közismert fogalommeghatározások és szabványok alkalmazásával határozza meg a terméket.
   A leírás mértékegységek és közismert vagy szakmai összehasonlítások segítségével emeli ki a bejegyeztetni kívánt elnevezést viselő termék sajátosságait anélkül, hogy az adott terméktípusba tartozó valamennyi termék technikai jellemzőit és az azokra alkalmazandó valamennyi kapcsolódó jogi követelményt felsorolná.
   (2)   Az 1151/2012/EU rendelet 19. cikke (1) bekezdésének b) pontja szerinti, hagyományos különleges termékre vonatkozó termékleírás csak a terméknek és a termék sajátos jellemzőinek a meghatározásához szükséges jellegzetességeket említi. Az adott terméktípus valamennyi termékére vonatkozó általános kötelezettségeket és különösen azok technikai jellemzőit, valamint a kapcsolódó jogi követelményeket nem ismétli meg.
   Az előállítás módjának az 1151/2012/EU rendelet 19. cikke (1) bekezdésének c) pontjában említett leírása csak a hatályos előállítási módot ismerteti. A korábbi gyakorlatokat csak akkor kell feltüntetni, ha azokat még mindig alkalmazzák. Kizárólag a különleges termék előállításához szükséges eljárásról kell leírást adni olyan módon, hogy az lehetővé tegye a termék reprodukálását bárhol.
   A termék hagyományos jellegét igazoló kulcsfontosságú elemeknek, pontos és megalapozott hivatkozásokkal alátámasztva, tartalmazniuk kell a legfontosabb változatlanul maradt tulajdonságokat.
   8. cikk
   Közös kérelmek
   Az 1151/2012/EU rendelet 49. cikkének (1) bekezdésében említett közös kérelmet az érintett tagállamok egyikének vagy egy érintett harmadik országbeli kérelmező csoportosulásnak – közvetlenül vagy az adott harmadik ország hatóságain keresztül – kell benyújtania a Bizottsághoz. A közös kérelem valamennyi érintett tagállam részéről tartalmazza az 1151/2012/EU rendelet 8. cikke (2) bekezdésének c) pontjában vagy 20. cikke (2) bekezdésének b) pontjában említett nyilatkozatot. Az 1151/2012/EU rendelet 8. és 20. cikkében megállapított követelményeknek valamennyi érintett tagállamban és harmadik országban teljesülniük kell.
   9. cikk
   A felszólalásokra vonatkozó eljárási követelmények
   (1)   Az 1151/2012/EU rendelet 51. cikke (2) bekezdésének alkalmazásában az indokolással ellátott felszólalási nyilatkozatot az e rendelet III. mellékletében található formanyomtatvánnyal összhangban kell elkészíteni.
   (2)   Az 1151/2012/EU rendelet 51. cikke (3) bekezdésének első albekezdése szerinti három hónapos időtartam az érdekelt felekhez intézett, egymás közötti megállapodásra irányuló felhívás elektronikus úton történő kézhezvételének napján kezdődik.
   (3)   A(z) 664/2014/EU felhatalmazáson alapuló rendelet 5. cikkében említett értesítést és az 1151/2012/EU rendelet 51. cikke (3) bekezdésének második albekezdése alapján a Bizottságnak címzett tájékoztatást a konzultációk befejezésétől számított egy hónapon belül, az e rendelet IV. mellékletében foglalt formanyomtatvánnyal összhangban kell végrehajtani.
   10. cikk
   A termékleírás módosítására vonatkozó eljárási követelmények
   (1)   Az oltalom alatt álló eredetmegjelölésekhez és az oltalom alatt álló földrajzi jelzésekhez kapcsolódó termékleírás nem kisebb jelentőségű módosításának jóváhagyása iránti kérelmeket az V. mellékletben található formanyomtatvánnyal összhangban kell elkészíteni. A kérelmeket az 1151/2012/EU rendelet 8. cikkében foglalt követelményeknek megfelelően kell kitölteni. A módosított egységes dokumentumot az e rendelet I. mellékletében szereplő formanyomtatvány alapján kell elkészíteni. A termékleírás közzétételére vonatkozó, a módosított egységes dokumentumban szereplő hivatkozás a javasolt termékleírás aktualizált változatára utal.
   A hagyományos különleges termékre vonatkozó termékleírás nem kisebb jelentőségű módosításának jóváhagyása iránti kérelmet az e rendelet VI. mellékletében található formanyomtatvánnyal összhangban kell elkészíteni. A kérelmeket az 1151/2012/EU rendelet 20. cikkében foglalt követelményeknek megfelelően kell kitölteni. A módosított termékleírást az e rendelet II. mellékletében található formanyomtatvánnyal összhangban kell elkészíteni.
   Az 1151/2012/EU rendelet 50. cikkének (2) bekezdésével összhangban közzéteendő információknak tartalmazniuk kell az e bekezdés első és második albekezdésében említett, megfelelően kitöltött kérelmet.
   (2)   Az 1151/2012/EU rendelet 53. cikke (2) bekezdésének második albekezdésében említett, kisebb jelentőségű módosítás jóváhagyására irányuló kérelmeket az e rendelet VII. mellékletében található formanyomtatvánnyal összhangban kell elkészíteni.
   Az oltalom alatt álló eredetmegjelölések vagy az oltalom alatt álló földrajzi jelzések kisebb jelentőségű módosításának jóváhagyása iránti kérelmeket az I. mellékletben található formanyomtatvánnyal összhangban elkészített és – módosítás esetén – aktualizált, egységes dokumentumnak kell kísérnie. A termékleírás közzétételére vonatkozó, a módosított egységes dokumentumban szereplő hivatkozás a javasolt termékleírás aktualizált változatára utal.
   Az Unióból származó kérelmek esetében a tagállamok arra vonatkozó nyilatkozatot mellékelnek, hogy véleményük szerint a kérelem eleget tesz az 1151/2012/EU rendeletben foglalt feltételeknek és az annak alapján elfogadott rendelkezéseknek, valamint megadják az aktualizált termékleírás közzétételére vonatkozó hivatkozást. A harmadik országokból származó kérelmek esetében az érintett csoportosulás vagy a harmadik ország hatóságai mellékelik az aktualizált termékleírást. A(z) 664/2014/EU felhatalmazáson alapuló rendelet 6. cikke (2) bekezdésének ötödik albekezdésében említett esetekben a kisebb jelentőségű módosításra irányuló kérelmek a tagállamokból származó kérelmek esetében tartalmazzák az aktualizált termékleírás közzétételére vonatkozó hivatkozást, a harmadik országból származó kérelmek esetében pedig az aktualizált termékleírást.
   A hagyományos különleges termék kisebb jelentőségű módosításának jóváhagyása iránti kérelemhez mellékelni kell az e rendelet II. mellékletében található formanyomtatvánnyal összhangban elkészített aktualizált termékleírást. A tagállamok arra vonatkozó nyilatkozatot mellékelnek, hogy véleményük szerint a kérelem eleget tesz az 1151/2012/EU rendeletben foglalt feltételeknek és az annak alapján elfogadott rendelkezéseknek.
   Az 1151/2012/EU rendelet 53. cikke (2) bekezdésének második albekezdésével összhangban közzéteendő információknak tartalmazniuk kell az e bekezdés első és második albekezdésében említett megfelelően kitöltött kérelmet.
   (3)   A(z) 664/2014/EU felhatalmazáson alapuló rendelet 6. cikke (3) bekezdésének második albekezdésében említett átmeneti módosításról szóló, a Bizottsághoz intézett tájékoztatást az e rendelet VIII. mellékletében található formanyomtatvánnyal összhangban kell elkészíteni. A tájékoztatáshoz mellékelni kell a(z) 664/2014/EU felhatalmazáson alapuló rendelet 6. cikke (3) bekezdésének második albekezdésében előírt dokumentumokat.
   (4)   A módosításra irányuló kérelem benyújtásának napja az a nap, amelyen a kérelmet a Bizottság elektronikus úton megkapja. A kézhezvételről a Bizottság visszaigazolást küld.
   11. cikk
   Törlés
   (1)   Az 1151/2012/EU rendelet 54. cikke (1) bekezdésében említett, bejegyzés törlésére irányuló kérelmet az e rendelet IX. mellékletében található formanyomtatvánnyal összhangban kell elkészíteni.
   A törlésre irányuló kérelemhez mellékelni kell az 1151/2012/EU rendelet 8. cikke (2) bekezdésének c) pontjában vagy 20. cikke (2) bekezdésének b) pontjában említett nyilatkozatot.
   (2)   Az 1151/2012/EU rendelet 50. cikkének (2) bekezdése alapján közzéteendő információknak tartalmazniuk kell az e cikk (1) bekezdésének első albekezdésében említett, megfelelően kitöltött törlésre irányuló kérelmet.
   12. cikk
   A benyújtás módja
   A 6., 8., 9., 10., 11. és 15. cikk szerinti kérelmeket, információkat és dokumentumokat elektronikus úton kell benyújtani a Bizottságnak.
   13. cikk
   Szimbólumok és megjelölések alkalmazása
   (1)   Az 1151/2012/EU rendelet 12. cikkének (2) bekezdésében és 23. cikkének (2) bekezdésében említett és a(z) 664/2014/EU felhatalmazáson alapuló rendelet 2. cikke alapján meghatározott uniós szimbólumokat az e rendelet X. mellékletében foglaltak szerint kell elkészíteni.
   (2)   A szimbólumon belül az „OLTALOM ALATT ÁLLÓ EREDETMEGJELÖLÉS”, „OLTALOM ALATT ÁLLÓ FÖLDRAJZI JELZÉS” és „HAGYOMÁNYOS KÜLÖNLEGES TERMÉK” megjelölés az e rendelet X. mellékletében meghatározottak szerint az Unió bármely hivatalos nyelvén feltüntethető.
   (3)   Amennyiben az 1151/2012/EU rendelet 12. és 23. cikke szerinti uniós szimbólumokat, megjelöléseket vagy azok rövidítéseit feltüntetik a termék címkéjén, azok mellett fel kell tüntetni a bejegyzett elnevezést is.
   (4)   A megjelölések, rövidítések és szimbólumok az 1151/2012/EU rendelet 44. cikkének (1) bekezdésével összhangban felhasználhatóak média- vagy reklámanyagokban is a minőségrendszer megismertetésére vagy a bejegyzett elnevezések reklámozásának céljából.
   (5)   Az e rendelet hatálybalépését megelőzően forgalomba hozott és az (1) és (2) bekezdésnek nem megfelelő termékek a készletek felhasználásáig piaci forgalomban maradhatnak.
   14. cikk
   Az oltalom alatt álló eredetmegjelölések, az oltalom alatt álló földrajzi jelzések, valamint a hagyományos különleges termékek nyilvántartása
   (1)   Az oltalom alatt álló eredetmegjelöléseket vagy az oltalom alatt álló földrajzi jelzéseket bejegyző jogi eszköz hatálybalépését követően a Bizottság az alábbi adatokat rögzíti az oltalom alatt álló eredetmegjelöléseknek és az oltalom alatt álló földrajzi jelzéseknek az 1151/2012/EU rendelet 11. cikke (1) bekezdésében említett nyilvántartásában:

               a)

               a termék bejegyzett elnevezése (vagy elnevezései);

               b)

               az e rendelet XI. melléklete szerinti termékosztály;

               c)

               az elnevezést bejegyző jogi aktusra történő hivatkozás;

               d)

               arra vonatkozó tájékoztatás, hogy az elnevezés oltalom alatt álló eredetmegjelölésnek vagy földrajzi jelzésnek minősül;

               e)

               a származási ország vagy országok megnevezése.

         (2)   A hagyományos különleges termékeket bejegyző jogi eszköz hatálybalépését követően a Bizottság az alábbi adatokat rögzíti a hagyományos különleges termékeknek az 1151/2012/EU rendelet 22. cikke (1) bekezdésében említett nyilvántartásában:

               a)

               a termék bejegyzett elnevezése (vagy elnevezései);

               b)

               az e rendelet XI. melléklete szerinti termékosztály;

               c)

               az elnevezést bejegyző jogi aktusra történő hivatkozás;

               d)

               a kérelmező csoportosulás vagy csoportosulások országának vagy országainak megnevezése; valamint

               e)

               arra vonatkozó tájékoztatás, hogy a bejegyzésről szóló határozat előírja-e, hogy a hagyományos különleges terméket az 1151/2012/EU rendelet 18. cikkének (3) bekezdésében említett állításnak kell kísérnie;

               f)

               kizárólag az 1151/2012/EU rendelet hatálybalépését megelőzően beérkezett kérelmek esetében arra vonatkozó információk, hogy a bejegyzést az elnevezés fenntartása nélkül kérik-e.

         (3)   Amikor a Bizottság elfogadja a termékleírásnak a nyilvántartásokba felvett információk változását magában foglaló módosítását, törli az eredeti adatokat, és a módosítást jóváhagyó határozat hatálybalépésével kezdődő hatállyal felveszi az új adatokat a nyilvántartásba.
   (4)   Amikor a törlés hatályba lép, a Bizottság törli az elnevezést az érintett nyilvántartásból.
   15. cikk
   Átmeneti szabályok
   A valamely tagállam által 2006. március 31. előtt bejegyzett oltalom alatt álló eredetmegjelölés vagy oltalom alatt álló földrajzi jelzés tekintetében a(z) 664/2014/EU felhatalmazáson alapuló rendelet 8. cikkének (1) bekezdése alapján benyújtott egységes dokumentum közzétételére irányuló kérelmet az e rendelet I. mellékletében található formanyomtatvánnyal összhangban kell elkészíteni.
   16. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   A 9. cikk (1) bekezdése csak azon felszólalási eljárások tekintetében alkalmazható, amelyek esetében az 1151/2012/EU rendelet 51. cikke (1) bekezdésének első albekezdésében előírt három hónapos határidő e rendelet hatálybalépésének napján még nem kezdődött meg.
   A 9. cikk (3) bekezdése csak azon felszólalási eljárások tekintetében alkalmazható, amelyek esetében az 1151/2012/EU rendelet 51. cikke (1) bekezdésének első albekezdésében előírt három hónapos határidő e rendelet hatálybalépésének napján még nem járt le.
   A X. melléklet 2. pontjának első mondata 2016. január 1-jétől alkalmazandó az ezen időpontot megelőzően már forgalomba hozott termékek sérelme nélkül.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 13-án.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL L 93., 2006.3.31., 1. o.

      (3)  HL L 93., 2006.3.31., 12. o.

      (4)  HL L 369., 2006.12.23., 1. o.

      (5)  HL L 275., 2007.10.19., 3. o.

      (6)  Lásd e Hivatalos Lap 17. oldalát.

      I. MELLÉKLET
      EGYSÉGES DOKUMENTUM
      [Az alábbi 1. pontban foglaltak szerint adja meg az elnevezést:] „…”
      EU-szám: [csak az EU-n belüli használatra]

                  [X-szel jelölje meg a megfelelőt:]

                              ☐

                              OEM

                              ☐

                              OFJ

            1.   Elnevezés (OEM vagy OFJ)

      [Adja meg a bejegyzésre javasolt elnevezést, illetve termékleírás módosításának jóváhagyására irányuló kérelem vagy az e rendelet 15. cikke szerinti közzétételre irányuló kérelem esetén a bejegyzett elnevezést]
      2.   Tagállam vagy harmadik ország

      …
      3.   A mezőgazdasági termék vagy élelmiszer leírása

      3.1.   A termék típusa [a XI. mellékletben szereplő felsorolás alapján]

      …
      3.2.   Az 1. pontban szereplő elnevezéssel jelölt termék leírása

      [Az 1151/2012/EU rendelet 7. cikke (1) bekezdésének b) pontjában említett főbb szempontok. A termék meghatározásához használja az adott termékhez kapcsolódó szokásos fogalommeghatározásokat és szabványokat. A termék leírásában mértékegységek és közismert vagy szakmai összehasonlítások segítségével emelje ki annak sajátosságait anélkül, hogy az adott terméktípusba tartozó valamennyi termék technikai jellemzőit és az azokra alkalmazandó valamennyi kapcsolódó jogi követelményt felsorolná (e rendelet 7. cikkének (1) bekezdése).]
      3.3.   Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

      [OEM: erősítse meg, hogy a takarmány és a nyersanyag az adott területről származik. A területen kívülről származó takarmány vagy nyersanyag esetében adjon részletes leírást a kivételekről, és indokolja meg azokat. A kivételeknek összhangban kell lenniük az 1151/2012/EU rendelet 5. cikkének (4) bekezdése alapján elfogadott szabályokkal.
      OFJ: közölje a nyersanyagokra vonatkozó esetleges minőségi követelményeket vagy származási korlátozásokat. E korlátozásokat indokolja meg. A korlátozásoknak összhangban kell lenniük az 1151/2012/EU rendelet 5. cikkének (4) bekezdése alapján elfogadott szabályokkal, valamint indokoltnak kell lenniük az említett rendelet 7. cikke (1) bekezdésének f) pontjában említett kapcsolatot illetően.]
      …
      3.4.   Az előállítás azon műveletei, amelyeket a meghatározott földrajzi területen kell elvégezni

      [A korlátozásokat vagy eltéréseket indokolja meg.]
      …
      3.5.   A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

      [Ha nincs ilyen, hagyja üresen. A korlátozásokat a konkrét termékre vonatkozóan indokolja meg.]
      …
      3.6.   A bejegyzett elnevezést viselő termék címkézésére vonatkozó egyedi szabályok

      [Ha nincs ilyen, hagyja üresen. A korlátozásokat indokolja meg.]
      …
      4.   A földrajzi terület tömör meghatározása

      [Adott esetben mellékelje a terület térképét.]
      …
      5.   Kapcsolat a földrajzi területtel

      [OEM: a termék minősége és jellemzői, valamint annak – a kapcsolódó természeti és emberi tényezőkkel jellemzett – földrajzi környezete közötti ok-okozati viszony, ideértve adott esetben a termékleírás vagy az előállítási mód e kapcsolatot alátámasztó elemeinek bemutatását is.
      OFJ: a földrajzi származás és adott esetben a termék egy adott minősége, hírneve vagy egyéb jellemzője közötti ok-okozati viszony.
      Pontosan nevezze meg, hogy az oksági kapcsolat a megadott tényezők (a termék hírneve, adott minősége, más jellemzői) melyikén alapul, és csak a lényeges tényezőkre vonatkozó információkat közölje, ideértve adott esetben a termékleírás vagy az előállítási mód e kapcsolatot alátámasztó elemeinek bemutatását is.]

         Hivatkozás a termékleírás közzétételére

      (e rendelet 6. cikke (1) bekezdésének második albekezdése)
      …

      II. MELLÉKLET
      A HAGYOMÁNYOS KÜLÖNLEGES TERMÉK TERMÉKLEÍRÁSA
      [Az alábbi 1. pontban foglaltak szerint adja meg az elnevezést:] „”
      EU-szám: [csak az EU-n belüli használatra]
      Tagállam vagy harmadik ország „”
      1.   Bejegyzendő elnevezés

      …
      2.   A termék típusa [a XI. Melléklet alapján]

      …
      3.   A bejegyzés indokolása

      3.1.   A termék:

                  ☐

                  az adott termékre vagy élelmiszerre jellemző hagyományos előállítási vagy feldolgozási módszerrel vagy hagyományos összetétellel készül;

                  ☐

                  a hagyományosan használt nyersanyagokból vagy összetevőkből készül.

            [Indokolja.]
      3.2.   Az elnevezés:

                  ☐

                  az adott termék leírására hagyományosan használt elnevezés;

                  ☐

                  jelzi a termék hagyományos jellegét vagy sajátosságát.

            [Indokolja.]
      4.   Leírás

      4.1.   Az 1. pontban szereplő elnevezést viselő termék leírása, beleértve főbb fizikai, kémiai, mikrobiológiai és érzékszervi jellemzőit, alátámasztva a termék sajátos jellegét (e rendelet 7. cikkének (2) bekezdése)

      …
      4.2.   Az 1. pontban szereplő elnevezést viselő termék termelők által betartandó előállítási módjának leírása, beleértve adott esetben a felhasznált nyersanyagok vagy az összetevők jellegét és tulajdonságait, valamint a termék elkészítésének módját (e rendelet 7. cikkének (2) bekezdése)

      …
      4.3.   A termék hagyományos jellegét alátámasztó főbb tényezők leírása (e rendelet 7. cikkének (2) bekezdése)

      …

      III. MELLÉKLET
      INDOKOLÁSSAL ELLÁTOTT FELSZÓLALÁSI NYILATKOZAT

                  [X-szel jelölje meg a megfelelőt:]

                              ☐

                              OEM

                              ☐

                              OFJ

                              ☐

                              HKT

            1.   A termék elnevezése

      [a Hivatalos Lapban (HL) való közzététel alapján]
      …
      2.   Hivatalos hivatkozás

      [a Hivatalos Lapban (HL) való közzététel alapján]

            Hivatkozási szám:
          …

            A HL-ben való közzététel időpontja:
          …
      3.   Elérhetőség

                  Kapcsolattartó személy:

                  Név: …

                  Megszólítás (úr/asszony...): …

            Csoportosulás/szervezet/személy:
          …

            vagy nemzeti hatóság:

            Szervezeti egység:
          …

            Cím:
          …

            Telefon
          + …

            E-mail cím:
          …
      4.   A felszólalás indoka:

      OEM vagy OFJ:

                  ☐

                  Nem teljesülnek az 1151/2012/EU rendelet 5. cikkében és 7. cikkének (1) bekezdésében megállapított feltételek

                  ☐

                  Az elnevezés bejegyzése ellentétes az 1151/2012/EU rendelet 6. cikkének (2) bekezdésével (növény- vagy állatfajta)

                  ☐

                  Az elnevezés bejegyzése ellentétes az 1151/2012/EU rendelet 6. cikkének (3) bekezdésével (részben vagy teljesen azonos alakú elnevezés)

                  ☐

                  Az elnevezés bejegyzése ellentétes az 1151/2012/EU rendelet 6. cikkének (4) bekezdésével (meglévő védjegy)

                  ☐

                  A bejegyzés az 1151/2012/EU rendelet 10. cikke (1) bekezdésének c) pontjában foglaltak szerint veszélyeztetné bizonyos elnevezések, védjegyek vagy termékek létét

                  ☐

                  A bejegyzésre javasolt elnevezés köznevesült; az erre vonatkozó részleteket az 1151/2012/EU rendelet 10. cikke (1) bekezdésének d) pontjában foglaltak szerint kell közölni

            HKT:

                  ☐

                  Nem teljesülnek az 1151/2012/EU rendelet 18. cikkében megállapított feltételek

                  ☐

                  Az elnevezés bejegyzése nem egyeztethető össze az 1151/2012/EU rendelet feltételeivel (az 1151/2012/EU rendelet 21. cikke (1) bekezdésének a) pontja)

                  ☐

                  A bejegyzésre javasolt elnevezést jogszerűen, elismerten és gazdaságilag jelentős módon hasonló mezőgazdasági termékekre vagy élelmiszerekre használják (az 1151/2012/EU rendelet 21. cikke (1) bekezdésének b) pontja).

            5.   A felszólalás részletezése

      Adja meg a felszólalást megfelelően alátámasztó részletes indokokat.
      Nyújtsa be ezenkívül a felszólalást benyújtó fél jogos érdekét igazoló nyilatkozatot is, kivéve, ha a felszólalást nemzeti hatóság nyújtja be, amely esetben nincs szükség ilyen nyilatkozatra. A felszólalási nyilatkozatot alá kell írni és keltezni kell.

      IV. MELLÉKLET
      ÉRTESÍTÉS A FELSZÓLALÁSI ELJÁRÁST KÖVETŐ KONZULTÁCIÓK BEFEJEZÉSÉRŐL

                  [X-szel jelölje meg a megfelelőt:]

                              ☐

                              OEM

                              ☐

                              OFJ

                              ☐

                              HKT

            1.   A termék elnevezése

      [a Hivatalos Lapban (HL) való közzététel alapján]
      2.   Hivatalos hivatkozás [a Hivatalos Lapban (HL) való közzététel alapján]

      Hivatkozási szám:
      A HL-ben való közzététel időpontja:
      3.   A konzultációk eredménye

      3.1.   Megállapodás született a következő, felszólalást benyújtó féllel/felekkel:

      [mellékelje a megállapodást igazoló levelek másolatát, és közöljön minden olyan tényezőt, amelyek lehetővé tették a megállapodást (a(z) 664/2014/EU felhatalmazáson alapuló rendelet 5. cikke)]
      3.2.   Nem született megállapodás a következő, felszólalást benyújtó féllel/felekkel:

      [mellékelje az 1151/2012/EU rendelet 51. cikke (3) bekezdése második albekezdésének utolsó mondatában említett információkat]
      4.   Termékleírás és egységes dokumentum

      4.1.   A termékleírás módosult:

                  … Igen (1)

                  …Nem

            4.2.   Az egységes dokumentum módosult (csak OEM és OFJ esetében):

                  … Igen (2)

                  … Nem

            5.   Aláírás és keltezés

      [Név]
      [Szervezeti egység/Szervezet]
      [Cím]
      [Telefonszám:+]
      [E-mail:]

         (1)  Ha a válasz „Igen”, mellékelje a módosítások leírását és a módosított termékleírást

         (2)  Ha a válasz „Igen”, mellékelje az aktualizált dokumentum másolatát

      V. MELLÉKLET
      Az oltalom alatt álló eredetmegjelölésekhez/oltalom alatt álló földrajzi jelzésekhez kapcsolódó termékleírás nem kisebb jelentőségű módosításának jóváhagyására irányuló kérelem
      Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem
      [Bejegyzett elnevezés] „…”
      EU-szám: [csak az EU-n belüli használatra]

                  [X-szel jelölje meg a megfelelőt:]

                              ☐

                              OEM

                              ☐

                              OFJ

            1.   Kérelmező csoportosulás és jogos érdek

      [Adja meg a módosítást indítványozó csoportosulás nevét, címét, telefonszámát és e-mail címét (harmadik országok által benyújtott kérelmek esetében fel kell tüntetni a termékleírásban szereplő előírások betartását ellenőrző hatóságok nevét és címét, vagy az ezen előírások betartását ellenőrző szervek nevét és címét is, amennyiben a szervek ezen adatai rendelkezésre állnak). Nyújtsa be a kérelmező csoportosulás jogos érdekét bemutató nyilatkozatot is.]
      2.   Tagállam vagy harmadik ország

      …
      3.   A termékleírás módosítással (módosításokkal) érintett rovata

                  ☐

                  A termék elnevezése

                  ☐

                  A termék leírása

                  ☐

                  Földrajzi terület

                  ☐

                  A származás igazolása

                  ☐

                  Az előállítás módja

                  ☐

                  Kapcsolat

                  ☐

                  Címkézés

                  ☐

                  Egyéb [részletezze]

            4.   A módosítás típusa

                  ☐

                  Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása

                  ☐

                  Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot

            5.   Módosítás(ok):

      [A fenti 3. pontban megjelölt minden egyes rovat esetében részletesen ismertesse és külön-külön indokolja meg az egyes módosításokat. Az eredeti termékleírást és adott esetben az eredeti egységes dokumentumot minden módosítás esetében részletesen össze kell vetni a javasolt módosított változatokkal. A módosításra irányuló kérelemnek önmagában elegendőnek kell lennie. Az ebben a pontban megadott információknak teljes körűeknek kell lenniük (a(z) 664/2014/EU felhatalmazáson alapuló rendelet 6. cikke (1) bekezdésének első és második albekezdése).]

      VI. MELLÉKLET
      A hagyományos különleges termékekre vonatkozó termékleírás nem kisebb jelentőségű módosításának jóváhagyására irányuló kérelem
      Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem
      [Bejegyzett elnevezés] „…”
      EU-szám: [csak az EU-n belüli használatra]
      1.   Kérelmező csoportosulás és jogos érdek

      A csoportosulás neve:
      Cím:
      Telefonszám: +
      E-mail cím:
      Nyújtsa be a módosítást indítványozó csoportosulás jogos érdekét alátámasztó nyilatkozatot.
      2.   Tagállam vagy harmadik ország

      …
      3.   A termékleírás módosítással (módosításokkal) érintett rovata

                  ☐

                  A termék elnevezése

                  ☐

                  A termék leírása

                  ☐

                  Az előállítás módja

                  ☐

                  Egyéb [részletezze]

            4.   A módosítás típusa

                  ☐

                  Bejegyzett HKT termékleírásának az 1151/2012/EU rendelet 53. cikke (2) bekezdésének negyedik albekezdése szerinti, kisebb jelentőségűnek nem tekinthető módosítása

            5.   Módosítás(ok):

      [A fenti 3. pontban megjelölt minden egyes rovat esetében részletesen ismertesse és külön-külön indokolja meg az egyes módosításokat. Az eredeti termékleírást minden módosítás esetében részletesen össze kell vetni a javasolt módosított változattal. A módosításra irányuló kérelemnek önmagában elegendőnek kell lennie. Az ebben a pontban megadott információknak teljes körűeknek kell lenniük (a(z) 664/2014/EU felhatalmazáson alapuló rendelet 6. cikke (1) bekezdésének első és második albekezdése).]

      VII. MELLÉKLET
      KISEBB JELENTŐSÉGŰ MÓDOSÍTÁSRA IRÁNYULÓ KÉRELEM
      Az 1151/2012/EU rendelet 53. cikke (2) bekezdésének második albekezdésével összhangban álló, kisebb jelentőségű módosítás jóváhagyására irányuló kérelem
      [Bejegyzett elnevezés] „…”
      EU-szám: [csak az EU-n belüli használatra]

                  [X-szel jelölje meg a megfelelőt:]

                              ☐

                              OEM

                              ☐

                              OFJ

                              ☐

                              HKT

            1.   Kérelmező csoportosulás és jogos érdek

      [Adja meg a módosítást indítványozó csoportosulás nevét, címét, telefonszámát és e-mail címét (harmadik országból származó OEM és OFJ esetében a kérelmekben fel kell tüntetni a termékleírásban szereplő előírások betartását ellenőrző hatóságok nevét és címét, vagy az ezen előírások betartását ellenőrző szervek nevét és címét is, amennyiben a szervek ezen adatai rendelkezésre állnak). Nyújtsa be a kérelmező csoportosulás jogos érdekét bemutató nyilatkozatot is.]
      2.   Tagállam vagy harmadik ország

      …
      3.   A termékleírás módosítással (módosításokkal) érintett rovata

                  ☐

                  A termék leírása

                  ☐

                  A származás igazolása

                  ☐

                  Az előállítás módja

                  ☐

                  Kapcsolat

                  ☐

                  Címkézés

                  ☐

                  Egyéb [részletezze]

            4.   A módosítás típusa

                  ☐

                  Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti kisebb jelentőségűnek tekinthető módosítása, amely nem teszi szükségessé a közzétett egységes dokumentum módosítását

                  ☐

                  Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti kisebb jelentőségűnek tekinthető módosítása, amely szükségessé teszi a közzétett egységes dokumentum módosítását

                  ☐

                  Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot

                  ☐

                  Bejegyzett HKT termékleírásának az 1151/2012/EU rendelet 53. cikke (2) bekezdésének negyedik albekezdése szerinti, kisebb jelentőségűnek tekinthető módosítása

            5.   Módosítás(ok):

      [A fenti pontban megjelölt minden egyes rovat esetében ismertesse az egyes módosításokat és azok összefoglaló indokolását. Az eredeti termékleírást és adott esetben az eredeti egységes dokumentumot minden módosítás esetében össze kell vetni a javasolt módosított változatokkal. Egyértelműen indokolja meg azt is, hogy az 1151/2012/EU rendelet 53. cikke (2) bekezdésének harmadik és/vagy negyedik albekezdése értelmében a módosítás miért minősül kisebb jelentőségűnek. A kisebb jelentőségű módosításra irányuló kérelemnek önmagában elegendőnek kell lennie (a(z) 664/2014/EU felhatalmazáson alapuló rendelet 6. cikke (2) bekezdésének második albekezdése).]
      6.   Aktualizált termékleírás (csak OEM és OFJ esetében)

      [Kizárólag a(z) 664/2014/EU felhatalmazáson alapuló rendelet 6. cikke (2) bekezdésének ötödik albekezdésében említett esetekben]:

                  a)

                  a tagállamok által benyújtott kérelmek esetében adja meg az aktualizált termékleírás közzétételére vonatkozó hivatkozást;

                  b)

                  harmadik országok által benyújtott kérelmek esetében adja meg az aktualizált termékleírást.]

      VIII. MELLÉKLET
      ÉRTESÍTÉS ÁTMENETI MÓDOSÍTÁSRÓL
      [A(z) 664/2014/EU felhatalmazáson alapuló rendelet 6. cikke (3) bekezdésének második albekezdése szerinti, átmeneti módosításról szóló értesítés].
      [Bejegyzett elnevezés] „…”
      EU-szám: [csak az EU-n belüli használatra]

                  [X-szel jelölje meg a megfelelőt:]

                              ☐

                              OEM

                              ☐

                              OFJ

                              ☐

                              HKT

            1.   Tagállam vagy harmadik ország

      …
      2.   Módosítás(ok):

      [Adja meg a termékleírás ideiglenes módosítással érintett rovatát. Részletesen ismertesse az egyes jóváhagyott ideiglenes módosításokat és azok okait, ideértve az adott módosítás azon követelményekre gyakorolt hatásainak leírását és értékelését, amelyek alapján a termék a minőségrendszer hatálya alá sorolható (az OEM, az OFJ, illetve a HKT tekintetében az 1151/2012/EU rendelet 5. cikkének (1) és (2) bekezdése, illetve 18. cikkének (1) és (2) bekezdése). Részletesen ismertesse az ideiglenes módosításokat indokoló intézkedéseket (egészségügyi és növény-egészségügyi intézkedések, természeti katasztrófák vagy kedvezőtlen időjárási viszonyok hivatalos elismerése) és az intézkedések meghozatalának okait is. Ismertesse ezenkívül az említett intézkedések és a jóváhagyott ideiglenes módosítás közötti kapcsolatot.]

      IX. MELLÉKLET
      TÖRLÉSRE IRÁNYULÓ KÉRELEM
      Az 1151/2012/EU rendelet 54. cikkének (1) bekezdése szerinti, törlésre irányuló kérelem
      [Bejegyzett elnevezés:] „…”
      EU-szám: [csak az EU-n belüli használatra]

                  [X-szel jelölje meg a megfelelőt:]

                              ☐

                              OFJ

                              ☐

                              OEM

                              ☐

                              HKT

            1.   A törlésre javasolt bejegyzett elnevezés

      …
      2.   Tagállam vagy harmadik ország

      …
      3.   A termék típusa [a XI. Melléklet alapján]

      …
      4.   A törlésre irányuló kérelmet benyújtó személy vagy szerv

      [Adja meg a törlésre irányuló kérelmet benyújtó természetes vagy jogi személy vagy az 1151/2012/EU rendelet 54. cikkének (1) bekezdésében említett termelők nevét, címét, telefonszámát és e-mail címét (harmadik országból származó OEM és OFJ esetében a kérelmekben fel kell tüntetni a termékleírásban szereplő előírások betartását ellenőrző hatóságok nevét és címét, vagy az ezen előírások betartását ellenőrző szervek nevét és címét is, amennyiben a szervek ezen adatai rendelkezésre állnak). Nyújtsa be a törlésre irányuló kérelmet indítványozó természetes vagy jogi személy jogos érdekét bemutató nyilatkozatot is.]
      …
      5.   A törlés típusa és a kapcsolódó okok

                  ☐

                  Az 1151/2012/EU rendelet 54. cikke (1) bekezdésének első albekezdése alapján, éspedig

                  ☐

                  annak a) pontja alapján
                  [Ismertesse részletesen az elnevezés bejegyzésének az 1151/2012/EU rendelet 54. cikke (1) bekezdése első albekezdése a) pontja alapján történő törlését alátámasztó indokokat és adott esetben a törlés indokoltságának igazolását.]

                  ☐

                  annak b) pontja alapján
                  [Ismertesse részletesen az elnevezés bejegyzésének az 1151/2012/EU rendelet 54. cikke (1) bekezdése első albekezdése b) pontja alapján történő törlését alátámasztó indokokat és adott esetben a törlés indokoltságának igazolását.]

                  ☐

                  Az 1151/2012/EU rendelet 54. cikke (1) bekezdésének második albekezdése alapján
                  [Ismertesse részletesen az elnevezés bejegyzésének az 1151/2012/EU rendelet 54. cikke (1) bekezdése második albekezdése alapján történő törlését alátámasztó indokokat és adott esetben a törlés indokoltságának igazolását.]

      X. MELLÉKLET
      AZ OEM-RE, OFJ-RE ÉS HKT-RE VONATKOZÓ UNIÓS SZIMBÓLUMOK ÉS MEGJELÖLÉSEK ELKÉSZÍTÉSE
      1.   Színes uniós szimbólumok

      Színes megjelenítés esetén közvetlen színeket (Pantone) vagy négyszínnyomásos eljárást lehet alkalmazni. A referenciaszínek az alábbiak:
      Uniós szimbólumok Pantone-színekben:
      Négyszínnyomással készült uniós szimbólumok:
      Kontraszt a háttérszínekkel
      Amennyiben egy színes szimbólum a színes háttér miatt nehezen látható, a szimbólum körül kört kell rajzolni a háttérrel való kontraszt kiemelése érdekében.
      2.   Fekete-fehér uniós szimbólumok

      Fekete-fehér szimbólumok csak akkor alkalmazhatók, ha a csomagoláson kizárólag fekete és fehér színű tintát használnak.
      A fekete-fehér uniós szimbólumok az alábbiak szerint reprodukálhatók:
      Fekete-fehér uniós szimbólumok negatívban
      Amennyiben a csomagolás vagy a címke háttérszíne sötét, a szimbólum használható negatív formában, a következő módon:
      3.   Tipográfia

      A szöveget nagybetűvel, Times Roman betűtípussal kell írni.
      4.   Kicsinyítés

      Az uniós szimbólumok átmérőjének legkisebb mérete 15 mm; kisméretű csomagok vagy termékek esetében azonban ez 10 mm-re csökkenthető.
      5.   Az „Oltalom alatt álló eredetmegjelölés” kifejezés és annak rövidítése az EU hivatalos nyelvein

      Uniós nyelv: | Kifejezés | Rövidítés |
      BG | защитено наименование за произход | ЗНП |
      ES | denominación de origen protegida | DOP |
      CS | chráněné označení původu | CHOP |
      DA | beskyttet oprindelsesbetegnelse | BOB |
      DE | geschützte Ursprungsbezeichnung | g.U. |
      ET | kaitstud päritolunimetus | KPN |
      EL | προστατευόμενη ονομασία προέλευσης | ΠΟΠ |
      EN | protected designation of origin | PDO |
      FR | appellation d'origine protégée | AOP |
      GA | bunús ainmníochta cosanta | BAC |
      HR | zaštićena oznaka izvornosti | ZOI |
      IT | denominazione d'origine protetta | DOP |
      LV | aizsargāts cilmes vietas nosaukums | ACVN |
      LT | saugoma kilmės vietos nuoroda | SKVN |
      HU | oltalom alatt álló eredetmegjelölés | OEM |
      MT | denominazzjoni protetta ta' oriġini | DPO |
      NL | beschermde oorsprongsbenaming | BOB |
      PL | chroniona nazwa pochodzenia | CHNP |
      PT | denominação de origem protegida | DOP |
      RO | denumire de origine protejată | DOP |
      SK | chránené označenie pôvodu | CHOP |
      SL | zaščitena označba porekla | ZOP |
      FI | suojattu alkuperänimitys | SAN |
      SV | skyddad ursprungsbeteckning | SUB |
      6.   Az „Oltalom alatt álló földrajzi jelzés” kifejezés és annak rövidítése az EU hivatalos nyelvein

      Uniós nyelv: | Kifejezés | Rövidítés |
      BG | защитено географско указание | ЗГУ |
      ES | indicación geográfica protegida | IGP |
      CS | chráněné zeměpisné označení | CHZO |
      DA | beskyttet geografisk betegnelse | BGB |
      DE | geschützte geografische Angabe | g.g.A. |
      ET | kaitstud geograafiline tähis | KGT |
      EL | προστατευόμενη γεωγραφική ένδειξη | ΠΓΕ |
      EN | protected geographical indication | PGI |
      FR | indication géographique protégée | IGP |
      GA | sonra geografach cosanta | SGC |
      HR | zaštićena oznaka zemljopisnog podrijetla | ZOZP |
      IT | indicazione geografica protetta | IGP |
      LV | aizsargāta ģeogrāfiskās izcelsmes norāde | AĢIN |
      LT | saugoma geografinė nuoroda | SGN |
      HU | oltalom alatt álló földrajzi jelzés | OFJ |
      MT | indikazzjoni ġeografika protetta | IĠP |
      NL | beschermde geografische aanduiding | BGA |
      PL | chronione oznaczenie geograficzne | CHOG |
      PT | indicação geográfica protegida | IGP |
      RO | indicație geografică protejată | IGP |
      SK | chránené zemepisné označenie | CHZO |
      SL | zaščitena geografska označba | ZGO |
      FI | suojattu maantieteellinen merkintä | SMM |
      SV | skyddad geografisk beteckning | SGB |
      7.   A „Hagyományos különleges termék” kifejezés és annak rövidítése az EU hivatalos nyelvein

      Uniós nyelv: | Kifejezés | Rövidítés |
      BG | храна с традиционно специфичен характер | ХТСХ |
      ES | especialidad tradicional garantizada | ETG |
      CS | zaručená tradiční specialita | ZTS |
      DA | garanteret traditionel specialitet | GTS |
      DE | garantiert traditionelle Spezialität | g.t.S. |
      ET | garanteeritud traditsiooniline toode | GTT |
      EL | εγγυημένο παραδοσιακό ιδιότυπο προϊόν | Ε Π Ι Π |
      EN | traditional speciality guaranteed | TSG |
      FR | spécialité traditionnelle garantie | STG |
      GA | speisialtacht thraidisiúnta ráthaithe | STR |
      HR | zajamčeno tradicionalni specijalitet | ZTS |
      IT | specialità tradizionale garantita | STG |
      LV | garantēta tradicionālā īpatnība | GTI |
      LT | garantuotas tradicinis gaminys | GTG |
      HU | hagyományos különleges termék | HKT |
      MT | speċjalità tradizzjonali garantita | STG |
      NL | gegarandeerde traditionele specialiteit | GTS |
      PL | gwarantowana tradycyjna specjalność | GTS |
      PT | especialidade tradicional garantida | ETG |
      RO | specialitate tradițională garantată | STG |
      SK | zaručená tradičná špecialita | ZTŠ |
      SL | zajamčena tradicionalna posebnost | ZTP |
      FI | aito perinteinen tuote | APT |
      SV | garanterad traditionell specialitet | GTS |

      XI. MELLÉKLET
      A TERMÉKEK OSZTÁLYOZÁSA
      1.   A Szerződés I. mellékletében felsorolt, emberi fogyasztásra szánt mezőgazdasági termékek

                  —

                  1.1. osztály: Friss hús (valamint vágási melléktermék és belsőség)

                  —

                  1.2. osztály: Húsipari termékek (főzve, sózva, füstölve stb.)

                  —

                  1.3. osztály: Sajtok

                  —

                  1.4. osztály: Egyéb állati eredetű termékek (tojás, méz, különböző tejtermékek a vaj kivételével stb.)

                  —

                  1.5. osztály: Olajok és zsírok (vaj, margarin, olaj stb.)

                  —

                  1.6. osztály: Gyümölcs, zöldségfélék és gabonafélék, frissen vagy feldolgozva

                  —

                  1.7. osztály: Friss hal, puhatestűek és rákfélék, valamint ezekből készült termékek

                  —

                  1.8. osztály: A Szerződés I. mellékletében felsorolt egyéb termékek (fűszerek stb.)

            2.   Az 1151/2012/EU rendelet I. mellékletében szereplő mezőgazdasági termékek és élelmiszerek

      I.   Eredetmegjelölések és földrajzi jelzések

                  —

                  2.1. osztály: sör,

                  —

                  2.2. osztály: csokoládé és abból készült termékek,

                  —

                  2.3. osztály: kenyér, péksütemények, cukrászsütemények, édesipari termékek, kekszek és egyéb pékáru

                  —

                  2.4. osztály: növényi kivonatokból készített italok,

                  —

                  2.5. osztály: tészta,

                  —

                  2.6. osztály: só,

                  —

                  2.7. osztály: természetes mézgák és gyanták,

                  —

                  2.8. osztály: mustárpép,

                  —

                  2.9. osztály: széna,

                  —

                  2.10. osztály: illóolajok,

                  —

                  2.11. osztály: parafa,

                  —

                  2.12. osztály: kármin,

                  —

                  2.13. osztály: virágok és dísznövények,

                  —

                  2.14. osztály: gyapot,

                  —

                  2.15. osztály: gyapjú,

                  —

                  2.16. osztály: fűzfavessző,

                  —

                  2.17. osztály: tilolt len,

                  —

                  2.18. osztály: bőr,

                  —

                  2.19. osztály: prém,

                  —

                  2.20. osztály: toll.

            II.   Hagyományos különleges termékek

                  —

                  2.21. osztály: készételek,

                  —

                  2.22. osztály: sör,

                  —

                  2.23. osztály: csokoládé és abból készült termékek,

                  —

                  2.24. osztály: kenyér, péksütemények, cukrászsütemények, édesipari termékek, kekszek és egyéb pékáru,

                  —

                  2.25. osztály: növényi kivonatokból készített italok,

                  —

                  2.26. osztály: tészta,

                  —

                  2.27. osztály: só.


title: A Bizottság (EU) 2017/703 végrehajtási rendelete (2017. április 5.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Vitelloni Piemontesi della coscia [OFJ])

text:
               20.4.2017

               HU

               Az Európai Unió Hivatalos Lapja

               L 104/3

         A BIZOTTSÁG (EU) 2017/703 VÉGREHAJTÁSI RENDELETE
   (2017. április 5.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Vitelloni Piemontesi della coscia [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Olaszország kérelmét (2) a „Vitelloni Piemontesi della coscia” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Vitelloni Piemontesi della coscia” elnevezést be kell jegyezni,

         ELFOGADTA EZT A RENDELETET:
   1. cikk
   A „Vitelloni Piemontesi della coscia” (OFJ) elnevezés bejegyzésre kerül.
   Az első albekezdésben említett elnevezés a 668/2014/EU bizottsági rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 5-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 481., 2016.12.23., 21. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 1059/2014/EU végrehajtási rendelete ( 2014. október 8. ) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

text:
               9.10.2014

               HU

               Az Európai Unió Hivatalos Lapja

               L 293/15

         A BIZOTTSÁG 1059/2014/EU VÉGREHAJTÁSI RENDELETE
   (2014. október 8.)
   a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének d) és e) pontjára,
   mivel:

               (1)

               A 329/2007/EK rendelet IV. melléklete felsorolja az ENSZ Biztonsági Tanácsának a Koreai Népi Demokratikus Köztársaságra vonatkozó 1718(2006) sz. határozata alapján létrehozott szankcióbizottság (a szankcióbizottság) vagy az ENSZ Biztonsági Tanácsa megállapításai alapján és az 1718(2006) ENSZ BT- határozat 8. pontja d) alpontjának megfelelően azokat a személyeket, jogalanyokat és szerveket, akikre és amelyekre az említett rendelet értelmében a pénzeszközök és a gazdasági források befagyasztása vonatkozik.

               (2)

               A szankcióbizottság 2014. július 28-án jóváhagyta egy új jogalany felvételét a korlátozó intézkedések hatálya alá tartozó személyek és jogalanyok összevont jegyzékébe. A 329/2007/EK rendelet IV. melléklete olyan személyeket, jogalanyokat és szerveket sorol fel, akiket vagy amelyeket a Tanács a Koreai Népi Demokratikus Köztársasággal szembeni korlátozó intézkedésekről szóló, 2013/183/KKBP tanácsi határozat (2) 15. cikke (1) bekezdése a) pontja értelmében a szankcióbizottság vagy az ENSZ BT megállapításaival összhangban jegyzékbe vett. A IV. mellékletet ennek megfelelően módosítani kell.

               (3)

               A szankcióbizottság 2014. július 30-án frissítette a korlátozó intézkedések hatálya alá tartozó személyek és jogalanyok azonosítására szolgáló adatokat. 2014. október 8-án a Tanács a szankcióbizottság megállapítása alapján úgy határozott (3), hogy módosítja azon személyek, jogalanyok és szervek listáját, akikre vagy amelyekre vonatkozóan a pénzeszközök és gazdasági források befagyasztását alkalmazni kell. Ennek megfelelően módosítani kell az említett rendelet IV. mellékletét.

               (4)

               A 329/2007/EK rendelet V. melléklete olyan, a IV. mellékletben nem szereplő személyeket, jogalanyokat és szerveket sorol fel, akiket vagy amelyeket a Tanács a 2013/183/KKBP tanácsi határozat 15. cikke (1) bekezdése b) pontja értelmében jegyzékbe vett. 2014. október 9-én a Tanács úgy határozott, hogy egy személyt töröl az V. mellékletből. Az V. mellékletet ezért módosítani kell.

               (5)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 329/2007/EK rendelet a következőképpen módosul:

               1.

               A IV. melléklet e rendelet I. mellékletének megfelelően módosul.

               2.

               Az V. melléklet e rendelet II. mellékletének megfelelően módosul.

         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 8-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 88., 2007.3.29., 1. o.

      (2)  HL L 111, 2013.4.23., 52. o.

      (3)  A Tanács 2014. október 8-i 2014/700/KKBP határozata a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról (lásd e Hivatalos Lap 34. oldalát).

      I. MELLÉKLET
      A 329/2007/EK rendelet IV. melléklete a következőképpen módosul:

                  1.

                  A „B. Jogi személyek, jogalanyok és szervek” rész a következő bejegyzésekkel egészül ki:

                              „(20)

                              Ocean Maritime Management Company, Limited (OMM) (más néven: OMM). Címe: a) Donghung Dong, Central District, PO Box 120, Pyongyang, DPRK; b) Dongheung-dong Changgwang Street, Chung-Ku, PO Box 125, Phenjan, KNDK. Egyéb információ: a) a Nemzetközi Tengerészeti Szervezet (IMO) száma: 1790183; b) az Ocean Maritime Management Company, Limited a Csong Cson Gang nevű teherszállító hajó üzemeltetője/kezelője. 2013 júliusában kulcsszerepet töltött be egy titkos fegyverszállítmány és azokhoz kapcsolódó anyagok Kubából a KNDK-ba történő eljuttatásának a megszervezésében. Ezzel az Ocean Maritime Management Company, Limited olyan tevékenységekhez járult hozzá, amelyeket az ENSZ BT vonatkozó határozatai – nevezetesen az 1874 (2009) sz. ENSZ BT-határozat által módosított, fegyverembargót elrendelő 1718 (2006) sz. ENSZ BT-határozat – tiltanak, illetve segítséget nyújtott a szóban forgó határozatok által bevezetett intézkedések kijátszásához. Megjelölés időpontja: 2014.7.30.”

                  2.

                  Az „A. Természetes személyek” részben lévő bejegyzések helyébe a következő frissített azonosító adatok lépnek:

                              a)

                              A következő bejegyzés „Ri Je-son (a következő néven is ismert: Ri Che-son). Születési éve: 1938. Tisztsége: Észak-Korea nukleáris programját irányító General Bureau of Atomic Energy (GBAE) igazgatója. Egyéb információk: számos nukleáris projektet támogat, köztük a Yongbyon Nuclear Research Centre és a Namchongang Trading Corporation GBAE általi irányítását. Megjelölés időpontja: 2009.7.16.” helyébe a következő szöveg lép:
                              „Ri Je-son (másképp: Ri Che-son). Születési idő: 1938. Tisztsége: 2014 áprilisa óta a KNDK atomenergia-ágazatért felelős minisztere. A General Bureau of Atomic Energy (GBAE), azaz a KNDK nukleáris programját irányító központi ügynökség korábbi igazgatója. Egyéb információ: a nukleáris programhoz kapcsolódóan számos kezdeményezést támogatott, ideértve azt is, hogy a Jongbjoni Nukleáris Kutatóközpont és a Namchongang Trading Corporation a GBAE irányítása alá tartozzon. Megjelölés időpontja: 2009.7.16.”

                              b)

                              A következő bejegyzés „Chang Myong-Chin (másképp: Jang Myong-Jin). Tisztsége: A szohei műholdfellövő állomás igazgatója. Születési éve: a) 1966; b) 1965. Megjelölés időpontja: 2013.1.22.” helyébe a következő szöveg lép:
                              „Chang Myong-Chin (másképp: Jang Myong-Jin). Tisztsége: A szohei műholdfellövő állomás igazgatója és a fellövőközpont vezetője, ahonnan 2012. április 13-án és december 12-én műhold fellövésére került sor. Születési idő: a) 1968.2.19; b) 1965; c) 1966. Egyéb információ: Nem: férfi. Megjelölés időpontja: 2013.1.22.”

                              c)

                              A következő bejegyzés „Ra Ky'ong-Su. Tisztsége: a Tancson Kereskedelmi Bank (Tanchon Commercial Bank, TCB) tisztviselője. Megjelölés időpontja: 2013.1.22.” helyébe a következő szöveg lép:
                              „Ra Ky'ong-Su (más néven: Ra Kyung-Su). Tisztsége: a Tancson Kereskedelmi Bank (Tanchon Commercial Bank, TCB) tisztviselője. Születési idő: 1954.6.4. Útlevélszám: 645120196. Egyéb információ: Nem: férfi. Megjelölés időpontja: 2013.1.22.”

                              d)

                              A következő bejegyzés „Kim Kwang-il. Tisztsége: a Tancson Kereskedelmi Bank (Tanchon Commercial Bank, TCB) tisztviselője. Megjelölés időpontja: 2013.1.22.” helyébe a következő szöveg lép:
                              „Kim Kwang-il. Tisztsége: a Tancson Kereskedelmi Bank (Tanchon Commercial Bank, TCB) tisztviselője. Születési idő: 1969.9.1. Útlevélszám: PS381420397. Egyéb információ: Nem: férfi. Megjelölés időpontja: 2013.1.22.”

                  3.

                  A „B. Jogi személyek, jogalanyok és szervek” részben lévő bejegyzések helyébe a következő frissített azonosító adatok lépnek:

                              a)

                              A következő bejegyzés „(1) Korea Mining Development Trading Corporation (másképp: a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) »KOMID«). Címe: Central District, Phenjan, KNDK. Egyéb információ: A legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre. Megjelölés időpontja: 2009.4.24.” helyébe a következő szöveg lép:

                                          „(1)

                                          Korea Mining Development Trading Corporation (másképp: a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) »KOMID«). Címe: Central District, Phenjan, KNDK. Egyéb információ: Az első számú fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre. Megjelölés időpontja: 2009.4.24.”

                              b)

                              A következő bejegyzés „(9) Amroggang Development Banking Corporation (másképp: a) AMROGGANG Development Bank; b) Amnokkang Development Bank). Címe: Tongan-dong, Phenjan, KNDK. Megjelölés időpontja: 2012.5.2.” helyébe a következő szöveg lép:

                                          „(9)

                                          Amroggang Development Banking Corporation (másképp: a) AMROGGANG Development Bank; b) Amnokkang Development Bank). Címe: Tongan-dong, Phenjan, KNDK. Egyéb információ: A 2006-ban létrehozott Amroggang a Tancson Kereskedelmi Bankhoz kapcsolódik, és a Tancson tisztviselői irányítják. A Tancson szerepet játszik a KOMID ballisztikusrakéta-értékesítésének finanszírozásában, valamint részt vett a KOMID által az iráni Shahid Hemmat Industrial Group (SHIG) részére küldött ballisztikus rakétákkal kapcsolatos ügyletekben is. A szankcióbizottság 2009 áprilisában vette jegyzékbe a Tancson Kereskedelmi Bankot, amely a KNDK legfőbb pénzügyi szervezete a hagyományos fegyverek, ballisztikus rakéták, valamint az ilyen fegyverek összeszerelésével és gyártásával kapcsolatos áruk értékesítése terén. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. A Biztonsági Tanács az 1737 (2006) határozattal vette jegyzékbe az SHIG-t, mivel e szervezet érintett volt Irán ballisztikus rakétákkal kapcsolatos programjában. Megjelölés időpontja: 2012.5.2.”

                              c)

                              A következő bejegyzés „(10) Green Pine Associated Corporation (másképp: a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Címe: a) c/o Reconnaissance General Bureau Headquarters, Hyongjesan-Guyok, Phenjan, Észak- Korea; b) Nungrado, Phenjan, KNDK. Megjelölés időpontja: 2012.5.2.” helyébe a következő szöveg lép:

                                          „(10)

                                          Green Pine Associated Corporation (másképp: a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Címe: a) c/o Reconnaissance General Bureau Headquarters, Hyongjesan-Guyok, Phenjan, Észak-Korea; b) Nungrado, Phenjan, KNDK. Egyéb információ: A Green Pine Associated Corporation vette át a Koreai Bányászatfejlesztési Kereskedelmi Vállalat (Korea Mining Development Trading Corporation, KOMID) több tevékenységét. A szankcióbizottság 2009 áprilisában vette jegyzékbe a KOMID-ot, amely a KNDK elsőszámú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. A Green Pine exportálja továbbá a KNDK-ban a fegyverek és az azokhoz kapcsolódó anyagok közel felét. A Green Pine fegyverek és azokhoz kapcsolódó anyagok Észak-Koreából való exportja miatt került szankciók hatálya alá. A Green Pine tengeri katonai járművek és fegyverzetek, például tengeralattjárók, katonai hajók és rakétarendszerek gyártására szakosodott, és torpedókat exportált, valamint műszaki támogatást nyújtott iráni védelmi vállalatoknak. Megjelölés időpontja: 2012.5.2.”

                              d)

                              A következő bejegyzés „(11) Korea Heungjin Trading Company (másképp: a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Címe: Phenjan, KNDK. Megjelölés időpontja: 2012.5.2.” helyébe a következő szöveg lép:

                                          „(11)

                                          Korea Heungjin Trading Company (másképp: a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Címe: Phenjan, KNDK. Egyéb információ: A Korea Heungjin Trading Company-t (Koreai Hungdzsin Kereskedelmi Vállalat) a KOMID kereskedelmi célokra használja. Feltehetően rakétákkal kapcsolatos termékeket szállított az iráni Shahid Hemmat Industrial Group-nak (SHIG). A vállalat kapcsolatban áll a KOMID-dal, mégpedig annak beszerzési hivatalával. A Hungdzsin a rakéták tervezéséhez felhasználható alkalmazásokkal ellátott, fejlett digitális irányítóműszer beszerzésére használták fel. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. A Biztonsági Tanács az 1737 (2006) határozattal vette jegyzékbe az SHIG-t, mivel e szervezet érintett volt Irán ballisztikus rakétákkal kapcsolatos programjában. Megjelölés időpontja: 2012.5.2.”

                              e)

                              A következő bejegyzés „(12) Koreai Űrtechnológiai Bizottság (másképp: a) a KNDK Űrtechnológiai Bizottsága; b) a KNDK Űrtechnológiai Minisztériuma; c) Űrtechnológiai Bizottság; d) KCST). Címe: Phenjan, KNDK. Megjelölés időpontja: 2013.1.22.” helyébe a következő szöveg lép:

                                          „(12)

                                          Koreai Űrtechnológiai Bizottság (másképp: a) a KNDK Űrtechnológiai Bizottsága; b) a KNDK Űrtechnológiai Minisztériuma; c) Űrtechnológiai Bizottság; d) KCST). Címe: Phenjan, KNDK. Egyéb információ: A Koreai Űrtechnológiai Bizottság (KCST) szervezte meg a műholdvezérlő-központon keresztül a KNDK által 2012. április 13-án és 2012. december 12-én a szohei fellövőállomásról végrehajtott műhold-fellövéseket. Megjelölés időpontja: 2013.1.22.”

                              f)

                              A következő bejegyzés „(13) Bank of East Land (A Keleti Ország Bankja) (másképp: a) Dongbang BANK; b) TONGBANG U'NHAENG; c) TONGBANG BANK). Címe: P.O. P.O.Box 32, BEL Building, Jonseung-Dung, Moranbong Körzet, Phenjan, KNDK. Megjelölés időpontja: 2013.1.22.” helyébe a következő szöveg lép:

                                          „(13)

                                          Bank of East Land (A Keleti Ország Bankja) (másképp: a) Dongbang BANK; b) TONGBANG U'NHAENG; c) TONGBANG BANK). Címe: P.O. P.O.Box 32, BEL Building, Jonseung-Dung, Moranbong Körzet, Phenjan, KNDK. Egyéb információ: A Bank of East Land a KNDK egyik pénzügyi intézménye, amely fegyverekkel kapcsolatos tranzakciókat tesz lehetővé – és egyéb támogatást biztosít – a fegyvergyártással és -exporttal foglalkozó Green Pine Associated Corporation számára. A Bank of East Land aktívan együttműködött a Green Pine-nal, hogy a szankciókat megkerülve bonyolíthassanak pénzátutalásokat. 2007-ben és 2008-ban lehetővé tett olyan tranzakciókat, amelyek a Green Pine és iráni pénzügyi intézmények – többek között a Melli Bank és a Sepah Bank – részvételével zajlottak. A Biztonsági Tanács az 1747 (2007) határozattal vette jegyzékbe a Sepah Bankot, mivel az támogatást nyújtott Irán ballisztikusrakéta-programjához. A Green Pine-t a szankcióbizottság vette jegyzékbe 2012 áprilisában. Megjelölés időpontja: 2013.1.22.”

                              g)

                              A következő bejegyzés „(14) Korea Kumryong Trading Corporation (Koreai Kumrjong Kereskedelmi Vállalat). Megjelölés időpontja: 2013.1.22.” helyébe a következő szöveg lép:

                                          „(14)

                                          Korea Kumryong Trading Corporation (Koreai Kumrjong Kereskedelmi Vállalat). Egyéb információ: A Korea Mining Development Trading Corporation (KOMID) álneveként használják beszerzési tevékenységek végzése céljából. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. Megjelölés időpontja: 2013.1.22.”

                              h)

                              A következő bejegyzés „(15) Tosong Technology Trading Corporation (Toszong Technológiai Kereskedelmi Vállalat). Címe: Phenjan, KNDK. Megjelölés időpontja: 2013.1.22.” helyébe a következő szöveg lép:

                                          „(15)

                                          Tosong Technology Trading Corporation (Toszong Technológiai Kereskedelmi Vállalat). Címe: Phenjan, KNDK. Egyéb információ: A Korea Mining Development Trading Corporation (KOMID) a Tosong Technology Trading Corporation anyavállalata. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. Megjelölés időpontja: 2013.1.22.”

                              i)

                              A következő bejegyzés „(16) Korea Ryonha Machinery Joint Venture Corporation (más néven a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; és n) Millim Technology Company). Címe: a) Tongan-dong, Central District, Pyongyang, DPRK; b) Mangungdae- gu, Pyongyang, DPRK; c) Mangyongdae District, Pyongyang, DPRK. Egyéb információ: E-mail cím: a) ryonha@silibank.com; b) sjc-117@hotmail.com; c) millim@silibank.com. Telefonszám: a) 850-2-18111; b) 850-2-18111-8642; és c) 850-2-18111-381-8642. Fax: 850-2-381-4410. Megjelölés időpontja: 2013.1.22.” helyébe a következő szöveg lép:

                                          „(16)

                                          Korea Ryonha Machinery Joint Venture Corporation (más néven a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; és n) Millim Technology Company). Címe: a) Tongan-dong, Central District, Pyongyang, DPRK; b) Mangungdae- gu, Pyongyang, DPRK; c) Mangyongdae District, Pyongyang, DPRK. Egyéb információ: E-mail cím: a) ryonha@silibank.com; b) sjc-117@hotmail.com; c) millim@silibank.com. Telefonszám: a) 850-2-18111; b) 850-2-18111-8642; és c) 850-2-18111-381-8642. Fax: 850-2-381-4410. A Korea Ryonha Machinery Joint Venture Corporation anyavállalata a Korea Ryonbong General Corporation. A Korea Ryonbong General Corporation egy védelmi konglomerátum, amelynek fő tevékenységi körébe a KNDK védelmi iparágai részére történő beszerzések és az ország katonai jellegű értékesítéseinek támogatása tartoznak; a vállalatot a szankcióbizottság 2009 áprilisában vette jegyzékbe. Megjelölés időpontja: 2013.1.22.”

                              j)

                              A következő bejegyzés „(17) Leader (Hong Kong) International (másképp: Leader International Trading Limited); Címe: Room 1610 Nan Fung Tower, 173 Des Voeux Road, Hong Kong. Megjelölés időpontja: 2013.1.22.” helyébe a következő szöveg lép:

                                          „(17)

                                          Leader (Hong Kong) International (másképp: Leader International Trading Limited); b) Leader (Hong Kong) International Trading Limited). Címe: LM-873, RM B, 14/F, Wah Hen Commercial Centre, 383 Hennessy Road, Wanchai, Hong Kong, Kína. Egyéb információ: a) Hongkongi cégjegyzékszáma: 1177053) b) Szállításokat tesz lehetővé a Korea Mining Development Trading Corporation (KOMID) számára. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. Megjelölés időpontja: 2013.1.22.”

                              k)

                              A következő bejegyzés „(18) Second Academy of Natural Sciences (másképp: a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; National Defense Academy; e) Kukpang Kwahak-Won; f) Second Academy of Natural Sciences Research Institute; g) Sansri). ). Címe: Phenjan, KNDK. Megjelölés időpontja: 2013.3.7.” helyébe a következő szöveg lép:

                                          „(18)

                                          Second Academy of Natural Sciences (másképp: a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; e) National Defense Academy; f) Kukpang Kwahak-Won; g) Second Academy of Natural Sciences Research Institute; h) Sansri). Címe: Phenjan, KNDK. Egyéb információ: A Second Academy of Natural Sciences (Második Természettudományi Akadémia) felel a KNDK fejlett fegyverrendszereivel kapcsolatos kutatásokért és fejlesztésekért, ideértve a rakétákat és valószínűleg a nukleáris fegyvereket is. Számos alárendelt szervezetet – többek között a Korea Tangun Trading Corporation-t – alkalmaz olyan technológiák, felszerelések és információk külföldről való beszerzésére, amelyeket az észak-koreai rakétaprogramban és valószínűsíthetően a nukleárisfegyver-programban használnak fel. A szankcióbizottság 2009 júliusában vette jegyzékbe a Tangun Trading Corporation-t, mely szervezet elsősorban a KNDK védelmi célú kutatási és fejlesztési programjaihoz szükséges nyersanyagok és technológiák beszerzéséért felelős, amibe nem kizárólagosan, de beletartoznak a tömegpusztító fegyverekkel és az azokat célba juttató rendszerekkel kapcsolatos programok és beszerzések, köztük olyan anyagoké is, amelyeket a vonatkozó multilaterális ellenőrzési rendszerek ellenőriznek vagy tiltanak. Megjelölés időpontja: 2013.3.7.”

                              l)

                              A következő bejegyzés „(19) Korea Complex Equipment Import Corporation. Egyéb információ: A Korea Complex Equipment Import Corporation anyavállalata a Korea Ryonbong General Corporation. Telephely: Rakwon-dong, Pothonggang District, Phenjan, KNDK. Megjelölés időpontja: 2013.3.7.” helyébe a következő szöveg lép:

                                          „(19)

                                          Korea Complex Equipment Import Corporation. Címe: Rakwon-dong, Pothonggang kerület, Phenjan, KNDK. Egyéb információ: A Korea Ryonbong General Corporation a Korea Complex Equipment Import Corporation anyavállalata és egy védelmi konglomerátum, amelynek fő tevékenységi körébe a KNDK védelmi iparágai részére történő beszerzések és az ország katonai jellegű értékesítéseinek támogatása tartoznak. Megjelölés időpontja: 2013.3.7.”

      II. MELLÉKLET
      A 329/2007/EK rendelet V. melléklete a következőképpen módosul:
      A 6. cikk (2) bekezdésének a) pontjában említett „A. Természetes személyek” részben a következő bejegyzést el kell hagyni:

                     Név (és esetleges névváltozatok)

                     Azonosító információk

                     Indokolás

                     „1.

                     JON Pyong-ho

                     Születési idő: 1926.

                     A Koreai Munkáspárt Központi Bizottságának titkára, a Központi Bizottság második gazdasági bizottságát felügyelő, a Központi Bizottság katonai ipari osztályának vezetője, a Nemzeti Védelmi Bizottság tagja.”


title: A Bizottság 1006/2013/EU végrehajtási rendelete ( 2013. október 18. ) az L-cisztin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

text:
               19.10.2013

               HU

               Az Európai Unió Hivatalos Lapja

               L 279/59

         A BIZOTTSÁG 1006/2013/EU VÉGREHAJTÁSI RENDELETE
   (2013. október 18.)
   az L-cisztin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.

               (2)

               Az 1831/2003/EK rendelet 7. cikkének megfelelően kérelmet nyújtottak be az L-cisztinnek az „aminosavak, sóik és analógjaik” funkcionális csoportba tartozó takarmány-adalékanyagként történő engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem a „tápértékkel rendelkező adalékanyagok” adalékanyag-kategóriába sorolandó L-cisztin valamennyi állatfaj takarmány-adalékanyagaként való engedélyezésére vonatkozik.

               (4)

               Az Európai Élelmiszerbiztonsági Hatóság (a továbbiakban: Hatóság) 2013. március 13-i véleményében (2) megállapította, hogy – a javasolt felhasználási feltételek mellett – az L-cisztin nincs káros hatással sem az állatok vagy az emberek egészségére, sem a környezetre, és a kéntartalmú aminosavakra vonatkozó követelményekhez való hozzájárulás tekintetében valamennyi állatfaj esetében hatékonynak tekinthető. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.

               (5)

               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal (2013); 11(4):3173.

      MELLÉKLET

                  Az adalék azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  mg/kg 12 %-os nedvességtartalmú teljes értékű takarmányban

                     Kategória: tápértékkel rendelkező adalékanyagok. Funkcionális csoport: aminosavak, sóik és analógjaik

                  3c391

                  —

                  L-cisztin

                                 Az adalékanyag összetétele

                              Baromfitollból származó természetes keratin hidrolíziséből előállított kristályos por, amelynek minimális L-cisztin-tartalma 98,5 %

                                 A hatóanyag jellemzése

                              IUPAC-megnevezés: (2R)-2-amino-3-[(2R)-2-amino-3-hidroxi-3-oxopropil] diszulfanil-propánsav
                              CAS-szám: 56-89-3
                              Kémiai képlet: C6H12N2O4S2

                                 Analitikai módszerek
                                  (1)

                              A takarmány-adalékanyag L-cisztin-tartalmának meghatározása:
                              titrimetria, Európai Gyógyszerkönyv (Ph. Eur. 6.0, 01/2008-0998-as számú módszer).
                              Az előkeverékek, összetett takarmányok és takarmány-alapanyagok cisztintartalmának meghatározása:
                              ioncserés kromatográfiás módszer, oszlopról való eluálódás utáni származékképzéssel és fotometriás detektálással. A 152/2009/EK bizottsági rendelet (2) III. mellékletének F. pontja

                  Minden állatfaj

                  —

                  —

                  —

                              1.

                              Biztonsági okokból: használatkor védőmaszk, védőszemüveg és kesztyű viselése kötelező.

                              2.

                              Az adalékanyagokra és az előkeverékekre vonatkozó használati utasítások között fel kell tüntetni a következőket:

                                          —

                                          feldolgozási stabilitás és tárolási feltételek

                                          —

                                          az L-cisztinnel történő kiegészítés a célzott állatfajoknak a kéntartalmú aminosavakkal kapcsolatos szükségleteitől, valamint az adagban jelen lévő egyéb kéntartalmú aminosavak mennyiségétől függ.

                  2023. november 8.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx

         (2)  HL L 54., 2009.2.26., 1. o.


title: A Bizottság 910/2013/EU végrehajtási rendelete ( 2013. szeptember 16. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Trote del Trentino [OFJ])

text:
               24.9.2013

               HU

               Az Európai Unió Hivatalos Lapja

               L 252/1

         A BIZOTTSÁG 910/2013/EU VÉGREHAJTÁSI RENDELETE
   (2013. szeptember 16.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Trote del Trentino [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Olaszország kérelmét (3) a „Trote del Trentino” elnevezés bejegyzésére.

               (3)

               A Bizottsághoz nem érkezett az 510/2006/EK rendelet 7. cikke szerinti kifogás, ezért a „Trote del Trentino” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 16-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 294., 2012.9.29., 19. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.7. osztály:   Friss hal, puhatestűek és rákfélék, valamint ezekből készült termékek

      OLASZORSZÁG
      Trote del Trentino (OFJ)